Az Oktatási és Szociális Bizottság 15 igen szavazattal, tartózkodás és ellenszavazat nélkül az alábbi határozatot hozta:

12/2017. (II.01.) OSzB. sz. határozat

1. Az Oktatási és Szociális Bizottság, Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján egyetért azzal, hogy az Önkormányzat 2016. évi költségvetésének Oktatási kiadások „Nyugdíjba vonuló vezetők pedagógus szolgálati emlékérem és juttatása” tételsorán rendelkezésre álló 500 e Ft maradvány összeg (egyenlő arányban), Tahin Zoltánné és Kolonits Lászlóné nyugdíjas óvodavezetők részére, a pedagógus szolgálati emlékéremhez kapcsolódóan jutalomként kifizetésre kerüljön.
2. A Bizottság felkéri az Egészségügyi és Közszolgálati Osztályt, hogy a Szombathelyi Köznevelési GAMESZ-on keresztül gondoskodjon a jutalom összegek számfejtéséről, és kifizetéséről.
3. A Bizottság kéri a Közgazdasági és Adó osztályt, hogy a 2016. évi pénzmaradvány elszámolásakor az összeg Szombathelyi Köznevelési GAMESZ-hez történő átcsoportosításáról intézkedjen.

**Felelősök:** Koczka Tibor alpolgármester,

 Rettegi Attila, a bizottság elnöke,

/Dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Kovács Balázs, a Köznevelési, Sport és Ifjúsági Iroda vezetője/

**Határidő:** azonnal